Diari Oficial de la Generalitat Valenciana


Sumari del DOGV 5198, del 14-02-2006 (2006/1353)

RESOLUCIÓ de 2 de febrer de 2006 de la Universitat de València, per la qual es convoca concurs de mèrits i resultes per a funcionàries i funcionaris del grup B d'administració especial, escala d'ajudants d'arxius, biblioteques i museus d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1353


Data del document
:   02-02-2006

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * universitat
    * professió de la informació

RESOLUCIÓ de 2 de febrer de 2006 de la Universitat de València, per la qual es convoca concurs de mèrits i resultes per a funcionàries i funcionaris del grup B d'administració especial, escala d'ajudants d'arxius, biblioteques i museus d'aquesta universitat. [2006/X1353]  
Atès que hi ha vacants diversos llocs de treball dotats pressupostàriament, la provisió dels quals es considera convenient segons les necessitats del servei, la Universitat de València, d'acord amb l'article 191 dels seus Estatuts, amb el text refós de la Llei de funció pública valenciana i amb el Decret 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa, resol convocar concurs de mèrits per proveir els llocs de treball que s'indiquen en l'annex I d'aquesta convocatòria.  
Al mateix temps, i per evitar les possibles convocatòries de concursos posteriors per quedar llocs de treball vacants com a conseqüència d'aquest concurs, es convoquen a resultes tots els llocs de treball que figuren en l'annex II d'aquesta convocatòria.  
En primer lloc, es resoldrà el concurs principal, i només en el cas que queden vacants llocs de treball dels que figuren en l'annex II esmentat, que hagen estat sol·licitats per les i els concursants, es procedirà a realitzar el segon concurs per resultes. Si, malgrat aquest segon concurs, continuaren quedant llocs vacants, es proveiran en una pròxima convocatòria.  
Les interessades o els interessats que reunisquen els requisits previstos en la convocatòria podran participar en el concurs principal i en el de resultes, si així ho manifesten en la sol·licitud prioritzada. Els qui només estiguen interessats a participar en el concurs de resultes, podran fer-ho igualment si reuneixen els requisits previstos en la convocatòria i així ho manifesten en la sol·licitud.   
Bases de la convocatòria  
Primera. Participants  
1.1. Hauran de participar en aquest concurs les funcionàries i els funcionaris de carrera del grup B, d'administració especial, que presten serveis en aquesta Universitat en l'escala d'ajudants d'arxius, biblioteques i museus, que es troben en situació de destinació provisional i tinguen el mateix grup i nivell que els llocs convocats.  
1.2. Podran presentar-se les funcionaries i els funcionaris de carrera del grup B d'administració especial, escala d'ajudants d'arxius, biblioteques i museus, que presten serveis en aquesta Universitat i hagen estat dos o més anys en una destinació definitiva.  
1.3. Queden exempts del requisit de permanència de dos anys en el lloc de treball les funcionàries i els funcionaris de carrera del grup B d'administració especial, escala d'ajudants d'arxius, biblioteques i museus, els qui els siga aplicable l'article 20.6 del text refós de la Llei de funció pública valenciana (DOGV de 30 de novembre de 1995) i els qui hagen estat traslladats en aplicació de l'article 188 dels Estatuts d'aquesta Universitat.  
Segona. Vacants i resultes  
2.1. Es convoca a concurs de mèrits els llocs vacants que figuren en l'annex I d'aquesta convocatòria.   
2.2. Es convoca a concurs de resultes els llocs vacants que figuren en l'annex II d'aquesta convocatòria.  
Tercera. Sol·licituds  
3.1. Les interessades o els interessats que desitgen participar en el concurs de mèrits han de presentar la sol·licitud en el model que figura en l'annex III i en l'ordre de prioritats segons el model que figura en l'annex IV. Igualment, per participar en el concurs de resultes hauran d'emplenar el model que figura en l'annex V i l'ordre de prioritats de l'annex VI. Tots ells es troben en la pàgina web del Servei de Recursos Humans (PAS) en l'adreça següent: http//www.uv.es/~pas.  
A la sol·licitud, tant per participar en el concurs principal com en el de resultes, s'adjuntarà el currículum vitae i la documentació justificativa dels mèrits al·legats. Els qui desitgen participar en ambdós concursos podran adjuntar-hi un únic currículum vitae.  
3.2. La documentació que ja consta en el Registre de personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.  
3.3. Si algun dels participants desitja que el Servei de Recursos Humans (PAS) aporte una altra documentació de què dispose aquesta Universitat, haurà de sol·licitar-ho expressament en una instància separada, amb indicació de la unitat on es troba, i estar referenciada en el currículum corresponent.   
Quarta. Termini i lloc de presentació  
Les sol·licituds i la documentació hauran de presentar-se en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, en el registre d'entrada de la Gerència (Avinguda de Blasco Ibáñez, núm. 13, 46048 València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/92, de 26 de novembre, de règim jurídic de les administracions públiques i del procediment administratiu comú.  
Cinquena. Barem  
Tant el concurs de mèrits com el de resultes es resoldran per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per acord de Junta de Govern de 21 de juliol de 1998. N'hi ha una còpia en la pàgina web del Servei de Recursos Humans (PAS).  
Sisena. Comissió avaluadora  
6.1. La Comissió Avaluadora que realitzarà la selecció dels llocs de treball convocats ha de tenir la composició que figura en l'acord del Consell de Govern (ACGUV 167/2004) d'aquesta Universitat. N'hi ha una còpia en l'adreça següent: http://www.uv.es/~pas.   
El seu funcionament s'adaptarà al que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.  
6.2. Els noms dels components de la Comissió Avaluadora es faran públics abans que acabe el termini de presentació de sol·licituds en el tauler d'anuncis del Servei de Recursos Humans (PAS), Av. Blasco Ibáñez, 13, 46283 València, i en la pàgina web d'aquest servei.  
Setena. Irrenunciabilitat de les destinacions  
7.1. Els i les participants tant en el concurs de mèrits com en el de resultes, poden desistir de la sol·licitud dins el termini de presentació de sol·licituds. Després que haja transcorregut aquest termini, no s'acceptarà cap desistiment i els participants quedaran vinculats al resultat del concurs.  
7.2. La destinació adjudicada és irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública i, en aquest cas, s'haurà de comunicar per escrit al gerent.   
Vuitena. Participació  
La participació tant en el concurs principal com en el de resultes implica l'acceptació de totes les bases.  
Novena. Cessament i presa de possessió  
La resolució d'aquest concurs es farà pública en el tauler d'anuncis i en la pàgina web del Servei de Recursos Humans (PAS).  
En la resolució s'indicarà expressament la data de cessament i de presa de possessió.  
Deu. Informació respecte de les dades recollides  
10.1. Les dades subministrades per els i les interessades podran quedar incorporades en un fitxer automatitzat que constitueix la Base de dades de personal, o la Base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).  
10.2. El fitxer quedarà sota la responsabilitat de la Secretaria General de la UVEG a l'avinguda de Blasco Ibáñez, núm. 13, 46669 València.  
10.3. La informació obtinguda serà processada exclusivament per a la gestió de personal.  
10.4. Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.  
10.5. Les persones interessades podran exercir els seus drets d'accés, rectificació cancel·lació i oposició, per donar compliment al que estableix la LOPD, davant el Servei de Recursos Humans (PAS) de la Universitat de València, a l'avinguda de Blasco Ibáñez, núm. 13, 46997 València.  
Onze. Recursos  
Contra aquesta resolució, que exhaureix la via administrativa, es pot interposar potestativament un recurs de reposició davant el mateix òrgan que dicte la resolució, en el termini d'un mes comptadors a partir de l'endemà de la notificació o publicació, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors a partir de l'endemà de la publicació.  
València, 2 de febrer de 2006.. Per delegació (DOGV de 05.05.03), la vicerectora d'Economia i Administració: Matilde Fernández Blanco.  
ANNEX I  
CARACTERÍSTIQUES DELS LLOCS DE TREBALL VACANTS OFERTS EN EL CONCURS DE MÈRITS SEGONS LA RELACIÓ DE LLOCS DE TREBALL   
A) Places vacants  
1) Denominació del lloc de treball: coordinador/a de UIB  
Núm. lloc: 352  
Destinació: Biblioteca de Ciències Socials . Sala Psicologia  
Classificació: B20 E35  
Requisits (formació específica): 20  
Mèrits preferents: 2  
Perfil: psicologia i esport  
2) Denominació del lloc de treball: coordinador/a de UIB  
Núm. lloc: 1628  
Destinació: Biblioteca de Ciències   
Classificació: B20 E35  
Requisits (formació específica): 20  
Mèrits preferents: 2  
Perfil: publicacions periòdiques  
B) Places per costos diferencials  
(Per acord del Consell Social ACSUV 2005/348, de 29 de novembre de 2005, es va aprovar la transformació de quatre llocs d'ajudants de biblioteca en coordinador/a de biblioteca, tot reservant crèdit per al costos diferencials. Per això, aquests llocs de treball no tenen nombre de lloc nou, atès que es transformaran els llocs de treball de les persones que obtinguen les places ofertes).   
3) Denominació del lloc de treball: coordinador/a de biblioteca  
Destinació: Biblioteca d'Humanitats Joan Reglà   
Classificació: B20 E35  
Requisits (formació específica): 10  
Mèrits preferents:   
Perfil: Cartoteca i materials especials  
4) Denominació del lloc de treball: coordinador/a de biblioteca  
Destinació: Biblioteca de Ciències de la Salut   
Classificació: B20 E35  
Requisits (formació específica): 10  
Mèrits preferents:   
Perfil: secció de reserva (Institut López Piñero)  
5) Denominació del lloc de treball: coordinador/a de biblioteca  
Destinació: Arxiu Intermedi   
Classificació: B20 E35  
Requisits (formació específica): 10  
Mèrits preferents:   
Perfil: Arxiu Intermedi  
6) Denominació del lloc de treball: coordinador/a de biblioteca  
Destinació: SIB . Jardí Botànic   
Classificació: B20 E35  
Requisits (formació específica): 10  
Mèrits preferents:   
Perfil: Jardí Botànic  
Requisit de formació específica:  
10 i 20. Coneixement de valencià nivell mitjà.  
Requisits de mèrits preferents:  
2. Coneixements d'informàtica. Programa Dobis Libis.  
Barem per puntuar els mèrits  
Barem aprovat per la Junta de Govern de la Universitat de València, de 22 de octubre de 1991, modificat per acord de la Junta de Govern de 21 de juliol de 1998.  
Puntuació mínima per adjudicar les vacants  
La puntuació mínima que cal obtenir és de 7 punts, segons estableix la disposició quarta del barem.  
(Tots els llocs de treball de l'annex II, a resultes; tenen requisit de formació específica 20 i mèrits preferents 2).  
Requisit de formació específica:  
10 i 20. Coneixements de valencià nivell mitjà.  
Requisits de mèrits preferents:  
2. Coneixements d'informàtica. Programa Dobis Libis.  
Barem per puntuar els mèrits  
Barem aprovat per la Junta de Govern de la Universitat de València, de 22 de octubre de 1991, modificat per acord de la Junta de Govern de 21 de juliol de 1998.  
Puntuació mínima per adjudicar les vacants  
La puntuació mínima que cal obtenir és de 7 punts, segons estableix la disposició quarta del barem.